মে দিবস ও মাটিয়ালের বেঁচে থাকা

<div style="border-style: outset; border-width: 10px; padding: 30px; background: rgb(252, 255, 243) none repeat scroll 0% 0%; width: 600px; text-align: justify; -moz-border-radius-topleft: 8px; -moz-border-radius-topright: 8px; -moz-border-radius-bottomright: 8px; -moz-border-radius-bottomleft: 8px; border-spacing: 0px; border-collapse: separate; font-family: Comic Sans MS; font-size: 11pt; -moz-background-clip: -moz-initial; -moz-background-origin: -moz-initial; -moz-background-inline-policy: -moz-initial; color: red;">  মে দিবস ও মাটিয়ালের বেঁচে থাকা  মাহমুদুল হক ফয়েজ

গ্রাম বাংলার বিভিন্ন অবকাঠামো নির্মাণে মাটিকাটার শ্রমিকরা অসামান্য অবদান রাখেন। শুকনো মৌসুমে রাস্তাঘাট নির্মাণ, খাল কাটা, বাড়ি তৈরি, পুকুর কাটা ও ইটভাটায় এদের প্রচুর চাহিদা থাকলেও অন্য মৌসুমে এরা প্রায় কর্মহীন হয়ে পড়েন। মাটিকাটার জন্য এদের কঠিন কায়িক শ্রম দিতে হয়। দৈনিক ভিত্তিতে অথবা চুক্তিভিত্তিতে এরা কাজ করেন। অনেক জায়গায় চুক্তিভিত্তিক কাজ করতে এদের থাকে একজন সর্দার। মালিকের সঙ্গে এই সর্দার চুক্তিবদ্ধ হন। তারপর চুক্তি মোতাবেক সর্দার শ্রমিক সরবরাহ করে। এই শ্রমিকদের স্থানীয় ভাষায় বলা হয় মাটিয়াল। সর্দাররা মাটিয়ালদের কাছ থেকে নির্দিষ্ট হারে টাকার ভাগ নেয়। মালিকদের নির্দিষ্ট কাজ বুঝিয়ে দিতে সর্দাররাই দায়বদ্ধ থাকেন। কোন ইটভাটায় সর্দার মালিকের সঙ্গে কাগজপত্রের মাধ্যমে চুক্তি করে থাকে। এজন্য প্রতিটি ইট উৎপাদনের ওপর চুক্তি হয়। মাটিয়ালও সেভাবে প্রতিটি স্তরে আলাদা আলাদাভাবে কাজ করে থাকেন। মাটি কাটা, ইট বানানো, কাঁচা ইট পোড়ানোর জন্য সাজানো, ইট পোড়ানো ইত্যাদি প্রত্যেকটি আলাদা হিসাবে করা হয়। মালিকের সাথে চুক্তির পরে সর্দার মাটিয়ালদের জন্য মালিকদের কাছ থেকে অগ্রিম টাকা নিয়ে থাকে। তিন/চার মাসের এ চুক্তিতে মাটিয়ালরা পরিবার পরিজন ছেড়ে চলে যায় দূর অঞ্চলে। অগ্রিম টাকা থেকে তারা পরিবারের খরচের জন্য টাকা দিয়ে যায়। দীর্ঘদিন পরিবার পরিজনদের কাছ থেকে দূরে অবস্থান করায় তাদের পরিবারগুলো থাকে বিচ্ছিন্ন। তাছাড়া যে অগ্রিম টাকা দেয়া হয় তা কয়দিনের মধ্যেই ফুরিয়ে যায়। তখন পরিবারদের পড়তে হয় এক অসহনীয় পরিস্থিতিতে। এ অবস্থায় পরিবারগুলোকে না খেয়ে না দেয়ে অর্ধাহারে অনাহারে থাকতে হয়। তবে অনেক মাটিয়াল বাড়ি ছেড়ে দূরে যায়না। মৌসুমে মাটির কাজ ছাড়াও রিকশা চালানো এবং কৃষিকাজ বেছে নেয় অনেক মাটিয়াল। ব্যক্তিগতভাবেও তারা মাটির কাজ করে থাকেন।

নোয়াখালী সল্লা গ্রামের আবু তাহেরের জীবন শুরু হয়েছে মাটিকাটার শ্রমিক হিসেবে। তার বড় ভাইয়ের সঙ্গে তার মাটিকাটার হাতে খড়ি। আবু তাহের জানায়, মাটিকাটার নির্দিষ্ট কোনো দর নেই। সময়ও কোনো নির্ধারণ নেই। দৈনন্দিন হিসেবে চুক্তি হলে সকাল আটটা থেকে দুপুর দুটা পর্যন্ত কাজ হয়। মাঝে মাঝে কিছু সময় বিশ্রাম নেয়া হয়। একে স্থানীয়ভাবে বলা হয় ‘ধাপ’ দেয়া। আবার চুক্তিভিত্তিতেও মাটিকাটা হয়। তখন কত হাজার ঘনফুট মাটিকাটা হলো তার হিসাব করে লেনদেন হয়। প্রতিবছর স্থানীয়ভাবে একটি বাজারে দর নির্দিষ্ট হয়। কোথাও কোথাও এ বাজার দর ওঠানামাও করে। কাজের পরিমাণ কম থাকলে বাজারদরও কমে।

নোয়াখালী ইউনিয়নের মেম্বার আবদুর রব জানায়, প্রতি বছর কাজের বিনিময়ে খাদ্যের আওতায় গ্রাম উন্নয়নের জন্য প্রচুর কাজ হয়ে থাকে। বিশেষ করে রাস্তা-ঘাট নির্মাণের জন্যই মাটির কাজ বেশি হয়। মাটির কাজের জন্য তখন সর্দারদের সাথে শ্রমিক সরবরাহের চুক্তি হয়। সর্দাররাই মাটিয়াল ঠিক করে চুক্তি অনুযায়ী কাজ উঠিয়ে নেন। তারপর মাপ ঝোঁপ করে হিসেব মত টাকা পরিশোধ করা হয়। সর্দাররা প্রতি শ্রমিক থেকে নির্দিষ্ট হারে টাকা ভাগ পান।

নোয়াখালী অঞ্চলে মাটিয়ালদের সংখ্যা কত তার কোনো সুনির্দিষ্ট হিসাব নেই। তবে ধারণা করা হয় লাধিক শ্রমিক এ কাজে সরাসরি জড়িত। সারা বিশ্বে শ্রমিকদের অধিকার রায় মে দিবস পালিত হয়। শ্রমিকদের জন্য বিদ্যমান শ্রম আইনের বিধান থাকলেও এদের জন্য তা মানা হয় না। শ্রম মজুরিও অনুসরণ করা হয় না। শ্রমিকদের জন্য আলাদা কোনো সংগঠনও নেই। এদের জন্য কোনো শ্রম আদালতও নেই। শ্রমিকদের সঙ্গে কোনো ঝুট ঝামেলা হলে সালিশের মাধ্যমেই তা নিরসন করা হয়। এজন্য স্থানীয় সালিশদার ও মেম্বার চেয়ারম্যানদের ওপর এরা নির্ভরশীল থাকেন।

গ্রাম উন্নয়নে এক ব্যাপক কর্মযজ্ঞে এরা নিরলসভাবে শ্রম দিয়ে যায়। কিন্তু ব্যক্তিগত উন্নয়নের ছোঁয়া এদের জীবনে কখনো লাগে না। স্বাস্থ্য, শিা এদের পরিবারে নেই বললেই চলে। প্রাথমিকভাবে এদের সন্তানেরা স্কুলে গেলেও এক পর্যায়ে শিশু অবস্থাতেই বিভিন্ন কাজে লেগে যায়। এক দীর্ঘ কান্তিকর কঠিন শ্রমে গড়ে ওদের জীবন। শরীরের রক্তঘাম ঝরিয়ে ওরা দেশকে এগিয়ে নেয়। রুপান্তর ঘটায় গ্রামের দৃশ্যপট। অথচ কষ্ট আর নৈরাজ্যে পড়ে থাকে ওদের কঙ্কালসার জীবন। মাহমুদুল হক ফয়েজ

--Foez 11:23, 18 September 2010 (UTC)